II "Яңа татар җыры"на гаризалар кабул итү дәвам итә

	Татарстан Республикасының Рәшит Ваһапов исемендәге татар мәдәнияте иҗтимагый фонды, милли моңны саклап, татар җыры сәнгатендә яңа офыклар ачуны дәвам итәргә тели. Шул максаттан икенче "Яңа татар җыры" конкурсын игълан итте.	 "Яңа татар җыры II" - татар эстрадасына яңа сулыш өрү мөмкинлеге. Конкурсның максаты: татар эстрадасын камилләштерү, татар җырчыларының репертуарын баету, яңа заман авторларын таныту, киләчәк буыннарга сыйфатлы иҗади мирас калдыру. Бу иҗади юлда яшь чикләве дә, география чикләве дә юк.

Конкурс Татарстан Президенты һәм Мәдәният министрлыгы ярдәме белән оештырыла. Гомуми приз фонды - 2.000.000 сум! 

Конкурс ике номинациядә үтә:

– «Иң яхшы татар җыры», 

– «Иң яхшы балалар җыры». 

Гаризалар 2021 елның 20 нояберенә кадәр кабул ителә. Бәйге шартлары белән тулырак vagapovfest.ru сайтында таныша аласыз.  
	---	
Рәшит Ваһапов фестивале

	№ --- | 20.08.2021	


